**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL ĮGALIOJIMO NUSTATYTI LAZDIJŲ RAJONO SAVIVALDYBĖS VIEŠŲJŲ ŠVIETIMO ĮSTAIGŲ VADOVAMS METINES UŽDUOTIS IR ĮVERTINTI JŲ VEIKLĄ**

2019 m. sausio 30 d. Nr. 34-1604

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų, patvirtintų Lietuvos Respublikos švietimo ir mokslo ministro 2018 m. kovo 27 d. įsakymu Nr. V-279 „Dėl valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų patvirtinimo“, 6, 14, 19 ir 29 punktais, Reikalavimais švietimo įstaigos (išskyrus aukštąją mokyklą) vadovo metų veiklos ataskaitai, patvirtintais Lietuvos Respublikos švietimo ir mokslo ministro 2018 m. gruodžio 5 d. įsakymu Nr. V-986 „Dėl reikalavimų švietimo įstaigos (išskyrus aukštąją mokyklą) vadovo metų veiklos ataskaitai patvirtinimo“, Lazdijų rajono savivaldybės taryba n u s p r e n d ž i a:

1. Įgalioti Lazdijų rajono savivaldybės tarybos įgaliojimų laikotarpiui Artūrą Margelį, Lazdijų rajono savivaldybės merą, vadovaujantis Lietuvos Respublikos teisės aktų nustatyta tvarka:

1.1. nustatyti Lazdijų rajono savivaldybės viešųjų švietimo įstaigų vadovų, dirbančių pagal darbo sutartis, metines užduotis, siektinus rezultatus, jų vertinimo rodiklius ir riziką, kuriai esant užduotys gali būti neįvykdytos;

1.2. įvertinti Lazdijų rajono savivaldybės viešųjų švietimo įstaigų vadovų, dirbančių pagal darbo sutartis, praėjusių metų veiklą ir priimti su veiklos vertinimu susijusius sprendimus, nurodytus Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 14 straipsnio 9 dalyje.

2. Nustatyti, kad Lazdijų rajono savivaldybės viešosios švietimo įstaigos vadovo metinę veiklą įvertinus „labai gerai“ arba „gerai“, jam nustatoma pareiginės algos kintamoji dalis, vadovaujantis Biudžetinių įstaigų, kurių savininkė yra Lazdijų rajono savivaldybė, vadovų darbo apmokėjimo sistemos aprašo, patvirtinto Lazdijų rajono savivaldybės tarybos 2017 m. liepos 28 d. sprendimu Nr. 5TS-995 „Dėl biudžetinių įstaigų, kurių savininkė yra Lazdijų rajono savivaldybė, vadovų darbo apmokėjimo sistemos aprašo patvirtinimo“, 15.1 ir 15.2 papunkčiais.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ĮGALIOJIMO NUSTATYTI LAZDIJŲ RAJONO SAVIVALDYBĖS VIEŠŲJŲ ŠVIETIMO ĮSTAIGŲ VADOVAMS METINES UŽDUOTIS IR ĮVERTINTI JŲ VEIKLĄ“ PROJEKTO**

**AIŠKINAMASIS RAŠTAS**

2019-01-28

Lazdijų rajono savivaldybės tarybos sprendimo „Dėl įgaliojimo nustatyti Lazdijų rajono savivaldybės viešųjų švietimo įstaigų vadovams metines užduotis ir įvertinti jų veiklą“ projektas parengtas vadovaujantis Lietuvos Respublikos vietos savivaldos įstatymu bei Lietuvos Respublikos švietimo ir mokslo ministro įsakymais.

Projekto tikslas – įgalioti Lazdijų rajono savivaldybės tarybos įgaliojimų laikotarpiui Artūrą Margelį, Lazdijų rajono savivaldybės merą, nustatyti Lazdijų rajono savivaldybės viešųjų švietimo įstaigų vadovų, dirbančių pagal darbo sutartis, metines užduotis, siektinus rezultatus, jų vertinimo rodiklius ir riziką, ir įvertinti Lazdijų rajono savivaldybės viešųjų švietimo įstaigų vadovų, dirbančių pagal darbo sutartis, praėjusių metų veiklą ir priimti su veiklos vertinimu susijusius sprendimus.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Juridinio skyriaus vyriausioji specialistė Adelė Sukackienė.

\

Juridinio skyriaus vyr. specialistė Adelė Sukackienė